बेगुसराय जिला के पोखरिया मोहल्ला के रहय वाली नीतू सिंह ( Neetu Singh From Begusarai ) अपन प्रतिभा ने अनेको अतुलनीय उदाहरण प्रस्तुत केने छथि। नीतू सिंह हिमाचल प्रदेश स्थित "नाट्य कला अकादमी" सं अभिनय के विधिवत प्रशिक्षण प्राप्त केने छथि। मुम्बई मे संघर्षों करैत हिनका अभिनेत्री के रुप में 'सखी' फिल्म मे काज करबाक अवसर भेटलनि। मुदा अहि फिल्म के अत्यधिक लोकप्रियता नै भेटल।
 मैथिली फ़िल्म "दुलरुआ बाबू" ( Maithili Film Dularua Babu ) में मुख्य अभिनेत्रीक नीक भूमिका सं दर्शक के बड्ड प्रभावित केने छलीह। संगहि, अंगिकाक पहिल फ़िल्म "खगड़िया बाली भौजी" (2007) में सेहो मुख्य अभिनेत्री छलीह।
 रंगमंच मे सक्रिय रही चुकली नीतू जी डीडी वन पर प्रसारित सीरियल "मैं कुछ भी कर सकती हूं" आ "एअर होस्टेस"मे लीड भूमिका निभा चुकल छथि। नीतू जी के एकटा हरियाणवी फ़िल्म "तेरा मेरा वादा' (2012) अछि जाहिमे हिनकर किरदार मुख्य अभिनेत्रीक रूप में छल।
 जीटीवी पर प्रसारित सीरियल "आपकी अंतरा" और स्टार वन पर प्रसारित "ये इश्क है" के अलावा पकड़उआ बियाह पर आधारित "सूली ऊपर सेज पिया की", "हिंसा परमो धर्म", "जट-जटिन", "फंदी", "तीसवीं शताब्दी", "समझौता", "आषाढ़ का एक दिन" सहित कतेको नाटक मे अभिनय के लोहा मनवा चुकली छथि।
 नीतू सिंह अहिसं पहिले सिनेमा के महानायक अमिताभ बच्चन, अक्षय कुमार,शाहरुख खान आ सलमान खान के संगे सेहो काज क चुकल छथि। निविया क्रीम, बाघ बकरी, टाटा मोटर्स, क्रेक, रसना, नेरोलेक पेंट सहित कतेको बड़का ब्रांड के एड फिल्म मे ओ काज क चुकल छथि।
 मिथिला पेंटिंग के विश्व प्रसिद्ध कलाकार आ मंगरौनी गांव के बेटी, जयनगर के पुतौह श्वेता झा ( Shweta Jha Mithila Painting Artist ) एक बेरा फेर अपन उपल्बधि के दम पर मिथिला के नाम गौरवान्वित केलनि। अहि बेरा सिंगापुर डिवीजन के दिसन सं हुनका उत्कृष्ट मैडम 2020 पुरस्कार सं सम्मानित कैल गेलनि। सिंगापुर मे आयोजित अहि प्रतियोगिता मे शामिल ओ एक मात्र भारतीय छलथि। चीन, हांगकांग आ सिंगापुर के 31 सेमीफाइनलिस्ट आ 21 फाइनलिस्ट के पाछु छोइर इ पुरस्कार प्राप्त केलनि।
 श्वेता झा वर्तमान मे मिथिला चित्रकला के नव ऊँचाई पर पहुंचेबाक लेल सिंगापुर मे तितली फाउंडेशन के स्थापना केलनि हं जतय ओ विदेश मे रही भारतीय आ विदेशि के मिथिला पेंटिंग के महत्ता सं अवगत करा रहल छथि।
 श्वेता झा के पूर्व मे कला के क्षेत्र मे उत्कृष्ट प्रदर्शन के लेल असगरे भारत आ सिंगापुर नै बल्कि विश्व के कतेको देश'क संस्था के द्वारा सम्मानित कैल जा चुकल छनि। अमेरिका, स्पेन, इटली,दक्षिण काेरिया, जापान, रूस, इराक संगे कतेको देश के संस्थान के द्वारा श्वेता झा के सम्मानित कैल जा चुकल छनि। जेना - क्लब फॉर यूनेस्को अवार्ड्स एंड ऑनर्स (इटली - 2015), विशेष श्रेणी स्वर्ण पदक, कहरामना आर्ट एसोसिएशन (बग़दाद - 2015), जेरवास आर्ट आर्गेनाइजेशन द्वारा स्पेशल अवार्ड , मास्को आर्ट सिम्पोजियम (2016), इंटरनेशनल अवार्ड - टैलेंट एंड प्रोफेशनल्स (स्पेन -2017), मेट्रोपोलिटन एम्पायर प्राइज (न्यूयार्क - 2017), इंटरनेशनल क्राफ्ट्स अवार्ड (2018), डॉ तान तसजे कोर अवार्ड (सिंगापुर -2018) आ प्रेसिडेंट ऑफ़ जेरवास आर्ट क्लब (सिंगापुर) आदि।
 श्वेता झा के जीएमआर एसोसिएट नई दिल्ली मे मेनका गांधी के द्वारा इंटरनेशनल क्राफ्ट वुमेन ऑफ द ईयर के अवार्ड सं सेहो सम्मानित कैल जा चूकल छनि।
 श्वेता झा इटली के कोस्टांज फाउंडेशन के सेहो ब्रांड एंबेस्डर रही चुकल छथि। संगेह साउथ अफ्रिका के इंटरनेशनल कल्चर एंड आर्ट फाउंडेशन के एक्सपर्ट मेंबर छथि। 